Lo-Renz-O/malagasy-sentence huggingface dataset:
Mampahafantara ny zava-misy eo anivon’ny mpiara-belona ny tantaram- pirenena, ny toe-javatra iainan’ny olona amin’ny ankapobeny saingy aseho amin’ny endriny hafa. Izany hoe ankolaka ny filaza azy taratry ny fiainam-pirenena sy ny fiarahamonina ao aminy, mitaiza ny olona hanakatrahevi-dalina ny literatiora an-tsoratra mampifandray ny mpanoratra sy ny mpamaky amin’ny alalan’ny asa soratra ny literetiora an-tsoratra haren-tsaina mampiavaka ny firenena ny literatiora voasoratra satria sady mikajy ny hasin’ny teny izay isan’ny maha firenena ny firenena, mampiavaka ny faritra nipoirany ary mampita ireo soatoavina mampijoro ny firenena ihany koa ny literatiora an-tsoratra. Ny literatiora no mpivoy ny eritreritra, ny fihetseham-pony, ny firehany, ny tantarany. 161
Fanampin’ireo voalaza ireo, ny taranja malagasy amin’ny maha teny azy dia mifamatotra akaiky amin’ny kolon-tsaina. Ny teny mantsy dia maneho ny kolon- tsain’ny olona, izany hoe ny fahalalana rehetra izay mipetraka ao amin’ny saina dia hita ary miseho ao anatin’ny teny. Manamafy izany i lyons raha manambara, fa ny tenin’ny fiarahamonina dia mirafitra ao amin’ireo voambolana hita amin’ny teny, ireo toetran’ny kolontsaina izay asehon’ny vainga, ny fampianarana ary ny hetsiky ny fiarahamonina izay ampiasana ny teny30. Tsy azo odian-tsy hita koa fa ahafantarana sy anavahana fiarahamonina ary firenena ny teniny sy ny kolontsainy. Ny singan-driba tsirairay koa dia samy mitondra kolontsaina, hany ka ny hetsika rehetra mitranga ao anatin’ny fiarahamonina dia toa mampiavaka azy amin’ny hafa avokoa. Ny teny moa no nandraketana sy nilazana ireo zavatra rehetra eo amin’ny fiarahamonina. Tsy mahagaga raha nilaza i evans pritchard fa rehefa fantatra ary azo tsara ny tenin’ilay fiarahamonina, dia fantatra daholo ny momba azy rehetra. Ny fifandraisana ara-tsôsialy rehetra, ny finoana rehetra, izany hoe ireo trangan-javatra eo amin’ny fiainam-piarahamonina mantsy dia lazaina amin’ny teny sy ny fihetsika avokoa 31.
Araka ny nambaran’ny rév p razafintsalama manao hoe mifantoka indrindra amin’ny fiaraha-monina aman-toe-javatra ankehitriny ny fandalinana.14 maro karazana ny sehatra azo irotsahana fa ny antsika eto dia ny firotsahana anaty fiarahamonina mivantana. Io aza mbola misy karazany roa dia ny arahim-pandraisana anjara na participante sy ny tsy misy fandraisana anjara na ny non participante ; izay samy tsy maintsy atao ireo. Araka izany, inefatra miantoana ny fivezivezena teny an-tsehatra tamin’ity asa fikarohana ity teo, aloha ny famantarana fotsiny ny toerana. Na efa nonina ela tao aza ny tena, tsy afaka ny hanao rano dikain’ny zinga an’ireo zokiraiamandreny mpitantana ny tanàna, tsy izany ihany, fa hafa aho mpandalina ary hafa aho mponina tsotra ao. Maso hafa, dia ny maso siantifika araka izay azo atao eo amin’ny sehatry ny siansa maha olona no enti-mijery ity fiarahamonina ity. Famantarana ny tanàna sy ny mponina io atao io. Avy eo, nifampiresaka tamin’ny mponina, mba hahalalana izay any am-pony tsy miloaka momba ny fihinanana vary farany; vao niverina niara-nilona amin’izy ireo indroa miantoana, hahitana izay tena fiainany andavanandro marina, satria na dia efa ela niainana tany aza ny tena dia tsy mihambo ho mahalala ny fiainan’ny sokajin’olona rehetra mihitsy. Koa, niara- nipetraka sy nihosina tamin’izy ireo nandritra ny volana iray ary indroa niverina tany izahay, hovahavahana kokoa io eo ambany. Tsy mahafeno ny fepetra napetrak’i evans- pritchard manao hoe ny antropolojia dia tokony hivonona handany fotoana betsaka amin’ny fanadahadihana ataony, tsy maintsy mifandray akaiky sy mivantana amin’ny mponina iasany izy 15izany. Nefa, araka ny efa naverimberina teo aloha dia efa fotoana ela no nonenana tany, ka ataoko fa tsy dia olana loatra ny tsy fahatanterahan’izany fepetra izany. Toy izao àry ny fomba nanatanterahana ity fiaraha-milona indroa miantoana ity mba hahazoan’ny tsirairay mandrefy ny asa vita iii-2-1- ny endriky ny firotsahana an-tsehatra
Tononkalo miady rima toetra iray mamaritra ny tononkalo manara-drafitra ny fisian ny rima. Ahitana rima ny ankamaroan ny tononkalo noforonin ny sampandrofia. Ireto toetra roa ireto no azo anasokajiana ny karazana rima ny karazana rima araka ny hafenoany ny karazana rima araka ny laharam-pisehoany.
Tahaka ny fomba amam-panao rehetra dia tsy ataotao foana ny fotoam- pivavahana, izany hoe, tsy izay fotoana rehetra dia mety hanatanterahana fotoam- pivavahana avokoa, fa misy fotoana manokana. Ho an ny ntaolo malagasy ohatra dia anisan ny andro natokana hanaovana fomba ny alahamady, izay efa sisa tavela na survivances izy io ankehitriny noho ny fivoaran ny toetr’andro. Io alahamady io no heveriny fa andro mitondra fanambinana sy fitahiana ary manala izay sakantsakana eo amin’ny fanatanterahana ny fombafomba iray. Azo lazaina ho mizara roa ny hevitry ny mpino kristianina amin ny andro anaovana ny fotoam-pivavahana amin andriamanitra, ao ny mivavaka isaky ny alahady, tsy vitsy ihany koa anefa ny mivavaka isaky ny asabotsy. Ho an ny ôrtôdôksia manokana dia mizara roa izany dia ny andro alahady sy ny andro tsotra. Ny andro alahady no fotoana lehibe natokana hivavahana amin andriamanitra sy hiderana azy. Na izany aza dia misy ihany ny fotoam-pivavahana tsotra tanterahina isan andro ka maraina amin ny 5 ora no mivoha ny trano fiangonana. Indroa isan andro farafahakeliny ny fotoam-pivavahana tanterahina ao, ary mety ho ny tontolo andro satria marihina fa mivoha hatrany ny fiangonana ary afaka mivavaka ao ny olona na misy pretra na tsia.
Germain. C. , evolution de l’enseignement des langues, 5000 ansd’histoire, paris, hmh, 1993, 351p. Guilbert. J. , guide pour les personnels de santé, oms, 1990, 350p. Hameline, d. , les objectifs pédagogiques, paris, esf, 1992, 223p. Laforge, l. , la séléctiion en didactique analytique, presse universitaire de laval, 1972, 515p. Landsheere, v. , g. , définir les objectifs de l’éducation, paris, francopoche, 1991, 338p.
Ny fikambanana rehetra ao amin’ny fiangonana dia tsy anavahana na lehilahy na vehivavy fa miankina amin’ny safidin’ny tsirairay ny fidirana aminy. Na izany aza anefa, araka ny hita eo amin’ny tsanganana, dia misy fikambanana tsy misy lehilahy na dia iray aza.
Dingana iray lalovan’ny zazalahikeky izy io mba hiampitany amin’ny fanjakan- behivavy mankany amin’ny fanjakan-dehilahy. Amin’ny ankapobeny dia mbola manaraka ny nentin-drazana daholo ny fanatanterahana izany. Ny vanim-potoanan’ny ririnina no hanaovana ny famorana ary hanasana fianakaviana vitsivitsy. Maro ireo tandindona ampiasaina amin’izany toy ny akondro, ny ranomahery, ny voatavotsimifandraka nanana ny hevitra fonosiny daholo izy ireny. Ohatra ny fary sy akondro fankamamiana ny fiainan’nilay zaza ny voatavotsimifandraka firariana ny zaza mba ho maro taranaka ny ranomahery mba hahery sy hatanjaka ny zaza ary mba hositrana haingana ny fery. Ao anatin’izany rehetra izany dia mirango ny tovolahy ny antony dia mba tsy ho osaosa, hono, ny zaza fa hahery hatrany eo amin’ny fiainana. 3-3-1-2-ny famadihana
Ny feo migoboka dz sy b no mifamaly amin’ny feon-teny tsy migoboka t sy p ny renifeo t indonezianina dia mifamaly amin’ny renifeo k, tr, n malagasy. Miasa ireo fifamaliana ireo eo am-paran-teny, izay azo aseho amin’ny alalan’ny raiki-pohy t k tr n ohatra eo amin’ny fifamalian’ ny t k 2 t k- kempot kepoka, pepet fefika, siut sioka
Ny maha mpanoratra 1915 raha vao 14 taona monja, nanomboka nanoratra tao amin’ny revio. Verbal no solona anarana nentiny. Ireto avy ny asa soratra navoakany boky nosoratany 1927 namoahany ny boky voalohany amin’ny teny frantsay nitondra ny lohateny hoe la coupe des cendres -sylves 1927 volumes 1928 enfants d’orphée 1931 presque songes 1934 traduit de la nuit 1935
Sokajin’olona tena mpiditra ao -mpianatra hiatrika fanadinana -mpampianatra -mpiomana ho mpampianatra crinfp -zaza -ankizy -tanora -tantsaha -mpianatra manao fikarohana -mpampianatra ny karazam-boky tena be mpikirakira -boky siantifika -laza adina miaraka amin’ny valiny -tantara foronina amin’ny teny vahiny -albums -contes illustrés -tahirin-kevitra tranainy
Maro ireo harena voajanahary samihafa tsy hita raha tsy eto madagasikara biby, zava- maniry, sns tsy izany ihany anefa fa manana ny lanjany koa ny toerana ara-jeografika misy azy eo anivon’ny kaontinanta afrikana. Nosy mitokana izy ary lehibe ny velaran-taniny. Asongadin’ny mpanoratra izany hakanton’i madagasikara izany ao amin’ny et tak 48 be mpîtsiriritra loatra ity nosy malalantsika ity. Tsy noho ny harena eto amintsika ihany fa noho ny toerana misy antsika mihitsy aty amin’ny faritra atsimon’ny gilaoby aty. Nosy lehibe sady malalaka mbola azo onenan’ny olona an-tapitrisany maro, naman’ny firenena afrikana nefa tsy mitovy tanteraka aminy noho izy nosy. Tsy tafiditra loatra amin’ny olana mampizarazara ireo firenena samihafa ao afrika ao. Ny toerana misy azy ao amin’ny ranomasina indiana koa; amin’ny lalana ivezivezen’ny sambo tsy maintsy manodidina an’i afrika hamatsy ny kaontinanta avarabaratra rehetra any .
Fehiny, tsy marin-toerana ny lafiny pôlitika teto madagasikara nandritra ny taona 1991-2002 99, hoy diamodra. Maro ny fifanolanana nisy nateraky ny fitiavan-tseza sy ny fanahalalahana ary ny fitiavan-tena. Vokatr’ireo dia miaina ao anatin’ny korotan- dava sy ny tsy fandriam-pahalemana ny vahoaka. Misy fiantraikany betsaka any amin’ny fiainam-bahoaka ireo zava-misy notanisaina ireo, indrindra eo amin’ny tanora. Ny momba izany kosa no hidirana manaraka, araka ny anehoan’iharilanto patrick andriamangatiana azy ao amin’ny vakivakim-piainana sy onjam-pilafila. 1.1.3- ny vokatr’ireo zava-nisy ara-pôlitika ireo eo amin’ny fiainan’ny tanora
Nanamafy ny tolona nataon’ireo mainty hoditra tao afrika atsimo ny fandrarana ny fanambadian’i hedrick gunther sy landy. Niara-nitolona tamin’ireo mainty hoditra i hedrick gunther. Tsy nanaiky intsony ny fanavakavahana nampiharina taminy ireo mainty hoditra. Vokatr’izany dia nisy ny fifandatsahan-drà teo amin’ireo samy afrikana.
Mba handrombona mihitsy! Tsiry halazo marefon’ny fiainana 106. Manabe ny mpamaky eto ny mpanoratra fa tokony hiezaka ny tanora mba tsy ho toa an’i tsiry. I bako koa, teo amin’ny ezaka maro nataony, ny fikatsahany vahaolana tamin’izay rehetra nianjady taminy, dia nihevi-tena ho nanan-tsaina nahafehy ny fiainany; kanjo nanjary toa tsy nahalala intsony ny lalan-kivoahany 107. Eto kosa dia ampitain’ny mpanoratra amin’ny mpamaky, fa tsy misy mahavita tena ny tsirairay fa ilaina ny fivelarana amin’ny hafa. Araka izany, fanabeazana maro no atolotry ny mpanoratra avy amin’ireo mpandray anjara fototra roa ireo, dia ny ezaka maro takiana amin’ny tanora, ny fivelarany amin’ny hafa, ary ny fitandremana manoloana ny zava-tsarotra lalovana. Tsy ny mpandray anjara fototra ihany anefa, fa eo indrindra koa ireo rehetra mandray anjara amin’ny fampizorana ny tantara, izay antsoina hoe mpandray anjara asa. Misy ny hery samihafa manampy na manohitra ny hahatratraran’ny mpandray anjara fototra ny tanjony. Toy izao kosa ny fanabeazana azo tsoahana amin’ireo mpandray anjara asa ireo na dia teo aza ireo ezaka maro nataon’i tsiry teny ankatso dia tsy tontosa hatramin’ny farany izany. Na dia naniry hiara-hiaina am-pilaminana tao amin’i voahangy anabaviny aza izy, dia hery nanakana ny hahatanteraka izany ny toetran-dramily zaodahiny. Toy izany koa i bako nifofotra mafy mba hanampiany ny tenany sy ny ankohonany izay tena sahirana mafy. Tsy afaka nanohy izany anefa izy noho ny fanolanana nataon-drabontsina mpampiasa azy. Asehon’ireo tantara roa ireo, fa na dia eo aza ireo hery manampy ny mpandray anjara fototra toy ny herin-tsaina sy herim-batana, na koa olona hafa manampy azy hahatratra ny tanjony, dia mety hisy ny toe-javatra miseho tsy azo vinaniana ary tsy azo ivalozana. Ny fanabeazana tsoahana eto izany, dia izao tsy maintsy misy hatrany ireo toe- javatra tsy azo anoharana eo amin’ny fiainana ka manakana antsika tsy handroso. Tsy tokony ho kivy anefa, tsy ho ketraka, fa hiezaka hioitra hatrany na inona na inona zava- miseho.
Miorina ao anatin’ny boriborintany voalohany, faritra analamanga, antananarivo renivohitra ny fokontany faravohitra ambony. Iray ao anatin’ny fokontany 44 izay miorina ao anatin’ny boriborintany voalohany ary anisan’ny faritra be mponina ny boriborintany amin’ny maha andrenivohitra ny toerana, sady ifamezivezen’ny sokajin’olona andavanandro ary koa toerana iangonan’ny tsena maro isan-karazany izay mamatsy faritra maro. Asongadina àry ny fokontany misy ny seha-pikarohana, ny tantarany, ny zava-misy ao an-toerana amin’ny maha toerana miavaka azy.
Koa mipetraka ho olana eo amin’ny mpampianatra eto amintsika matetika izany fandraisana ny mpianatra tsirairay izany fa atao amin’ny ankapobeny foana, tsy ho vitany mihitsy mantsy izay takina aminy noho ny mpianatra maro be ary na te hanampy manokana izay hitany ho tena mila vonjy aza izy, dia tsy hanaiky ny sasany na ny ray aman-dreny sasany , satria samy mahatsapa ny tenany ho mila izany daholo. Hany ka na izy voatsara ho mitongilana ka hanampy mpianatra vitsivitsy, na mijery amin’ny ankapobeny foana manoloana ny rehetra mba tsy hisian’ny fanavakavahana. Tsipahin’i vecchi tanteraka anefa io fomba tsy manaraka ny tsirairay io, raha nanome torohevitra sy torolalana ho an’ny mpampianatra momba ny fanampiana ny mpianatra hahay hianatra izy. Tsy voatery hitovy velively aminy ny zavatra manahirana ny mpianatra, noho izany tokony tsy hitovy koa ny zavatra hazavaina na ny fomba fanazavana amin’ny tsirairay. Koa ny mpampianatra no tokony hiezaka hampifanaraka izay ataony amin’ny tsirairay.31 sahirana ny mpampianatra manoloana izany ary hita fa tsy hahatototra ny banga ny ezaka ataony. Manaraka izany, dia mampisy fiantraikany amin’ny fifandraisany amin’ny mpianatra ny fomba fisehon’ny mpampianatra manoloana azy ireo. Anisan’izany ireto tanisaina eto ireto a. Ny fomba fitafy tokony ho ohatra itarafan’izy ireo fitondrantena tsara ny fitafin’ny mpampianatra ary tsy hanelingelina na hanaitaitra na hanafintohina azy ireo izany. Ny mpampianatra manao fitafy tsizarizary na mamoa fady, ohatra, dia tsy omen’ny mpianatra hasina sy haja, ary na ny zavatra ampianariny aza dia tsy ho voaray koa. Nefa ny miaingitra loatra koa dia mampihemotra azy hanisy elanelana ambony loatra tsy hanatona na hiresaka aminy.
Niezaka nanentana ny vahoaka mba hampandroso an’i madagasikara ireo avara- pianarana. Nasehon’ireo mpanoratra fa efa nisy ny dingana vita niarahana tamin’ny frantsay, ary azon’ny malagasy tohizana tsara izany; ananany ny fahefana hanohy izany. Notaomina hiray hina sy hiara-hiasa ny malagasy rehetra, indrindra fa ireo avara- pianarana, ka ireto farany no mitarika ny vahoaka amin’ny fampandrosoana an’i madagasikara. Hoy ravelojaona isika malagasy raha raisina ankapobeny dia anisan’ireo eo am-pitetehana ny trano haorina misimisy ihany ireo efa mahazo an-tsaina ny atao ho toetry ny trano, efa manana ny sary aza, efa revo mihady fototra , fa ny fitambaramben’ny monina, ny marina aminy, dia ny hoe, vao manomboka maniry hanan-trano. 73
Hita mivaingana koa fa tratra amin’ny ankapobeny ny tanjona voalohan’ny fanamby sy ny mponina eo amin’ny lafiny fizahan-tany. Araka ny mampitombo ny isan’ny vahiny mitsidika no mampiakatra ny fidiram-bolan’ny tsirairay. Araka ny fanadihadiana natao àry dia toy izao manaraka izao ny isan’ireo mpizaha tany tao anatin’ny roa taona nifanesy.
Handrodana ihany koa ireo andry maro samihafa kasaina hanatanterana na hitarihana ny malagasy ho amin’izany. Ireo hevitra rehetra ireo no tsy maintsy andehanan’ny sain’ny mpamaky eo am- panarahana ny fizotry ny tantara ka zary mandray anjara mivantana amin’ny fahariana ny lahatsoratra izy ireo ka ahafaha-milaza fa mamintina ny fomba filazan-javatra ny métaphore satria dia misy fifandraisany akaiky ny fandrafetana fehezanteny amin’ny maha hainteny azy sy ny fandrafetana hevitra araka ny maha literatiora azy 94. Nisy kosa tany amin’ny toeran-kafa nitondra fanaintainana sy fangirifiriana tsy ho an’ny ara-batana ihany fa indrindra ihany koa ho an’ny saina amana eritreritra. Toa izao mantsy no nanaovana ilay olona atsoboka anaty daba feno ditsaka ny lohan’ilay olona. Avela hifotroaka sy ho sempotra ao. Tsy tsoahina avy ao raha tsy malemy tanteraka 95 mazava araka izao hita izao fa fehezanteny tsy feno ireo fehezanteny roa farany ireo. Tsy feno na ara-kevitra na amin’ny rafitra ara-pitsipika ny lazaina l sy ny famenony f no tsy eo ; nefa dia misy endrika tokoa ary tena feno koa satria ny mpamaky no mampifandray azy ireo amin’ny fehezanteny teo aloha ka mahita tsara fa ilay olona no lazaina. Noho izany, natao hanaitaitra ny mason-tsain’ny mpamaky ny ellipse satria manaitra sy mafonja ary misy endriny kokoa ny fehezanteny ampiasain’ny mpanoratra eto ka mampandray anjara ny mpamaky amin’ny faminaniana izay tian- kambara, amin’ny fandefasana eriteritra sy nofinofy eo am-pamakiana ny lahatsoratra. Ny andehanan’ny sain’ny mpamaky sy hita misongadina eto dia hoe feno loatra ny fon’ny mpanoratra, vokatry ny alahelo eo am-panoratana ka misy teny sasany tsy voatonona fa latsaka noho ny fihetseham-po mibosesika ao am-pony. Aty amin’ny tontolon’ny tantara foronina, isan’ny mandray anjara amin’ny fanafainganana ny fitantarana ity karazan-tsarinteny iray ity satria mihena ny teny soratan’ny mpanoratra fa ny hevitra kosa misandrahaka.
Nihevitra izahay fa azo idifiana ny lahatrao ry tompo namparinay ny hery sy saina anananay mba sitrany ahay na dia minitra iray ahazoanay mitana ’lay reny nihantana nanolokolo fatratra hananam-piainan-tsambatra kanefa dia hery very maina sy hevi-diso ihany fa hay va re ’ty aina ’zay misy niandohany tsy azonay sakanana tsy hamonjy fitsaharana
Tompon’andraikitra voalohany amin’ny fitantanana io tetikasa io ny minisiteran’ny fahasalamana; mba ho fanomezana vahana ny fandrindram- piterahana dia novana ho minisiteran’ny fahasalamana sy ny fandrindrana ny fiainam-pianakaviana ny anaran’io minisitera io. Toy izao ny rafitra sy ny ambaratogam-pitantanana ny tetikasa eo anivon’ny minisitera ny minisiteran’ny fahasalamana sy ny fandrindrana ny fiainam- pianakaviana no mitantana eo anivon’ny fitondrana foibe administration centrale io fandraharahana foibe io no mamatsy ara-bola sy ara- pitaovana ireo hetsika rehetra izay tontosain’ny sehatra fandrindram- piterahana. Izy ihany koa no mamolavola ny pôlitika ankapobeny itantanana ny sehatry ny fahasalamana manerana ny nosy, ary mbola izy ihany no mandinika ny fomba enti-mampihatra io pôlitika io ny direction régionale de la santé et planning familial no miandraikitra ny fanatanterahana ny tetikasa eny anivon’ny faritra ho an’ny eo anivon’ny distrika dia ny service de district et du planning familial no miandraikitra izany ; ao anatin’izany ny chdi-ii centre hospitalier de district niveau iet ii , ny sdsps service de district de la santé et de la protection scolaire ary ny crmm centre de réeducation motrice à madagascar eny anivon’ny kaominina dia ireo centre de santé de base csb ambaratonga voalohany sy faharoa no misahana ny fandrindram- piterahana eny anivon’ny fokontany sy ny vohitra tsirairay dia misy ireo mpanentana ara-pahasalamana mpanentana ara-pahasalamana nahazo
Tamy nisehoan’io vôlohany moa dje zazazaza aby no avy tan-dra o areo nody talohaka. I o moa raha fantatry ny zaza? Nozahany arika akô 120 manifatra kibo troka k’amberiny te hihi ana. Nozakainy ka tsy nihi ana ’ zay vô nangaika olom-be. Zay aby hoy nareo ny amin’azy io.
Raha avy eo toamasina miala avy eo toamasina, mihazo ny lalam-pirenena fahadimy rn 5 mianavaratra manaraka ny morontsiraka atsinanana, mandalo an’i fenerive- est, ka mipaka ao soanierana -ivongo dia misy160km; làlana vita tara azo aleha fiarakodia mandavan-taona.
Andriamalala dia niezaka nanaja ny fahadiovan’ny teny malagasy ary niezaka izy nandika amin’ny teny malagasy ireo teny vahiny tsy maintsy nampiasaina na farafaharatsiny izany nogasiana fotsiny izao.38 ohatra, ny hita ao amin’ny takila faha- 178 eo anelanelan’ny tantanana sy ny riandriana aho, ka aiza no tany halehako? Fehezan-teny nalaina tamin’ny teny frantsay hoe je suis entre le marteau et l’enclume, à quel endroit dois je aller? 39. Izany hoe tsy tia mampiasa teny vahiny ity mpanoratra ity fa miezaka kosa ny hampiasa teny malagasy manontolo ao amin’ny asa sorany. 2.2.4.2. Ny fomba fampiasana ny fehezan-teny araka ny hita dia mifanahantsahana ny fehezan-teny maneho resaka ifamaliana sy ny lahatsoratra tsotra tsy misy teny ifamaliana ao amin’ny tantara. Manavanana an’i eda koa ny fampiasana fehezan-teny miendrika hain-teny sy ohabolana. Ohatra, ny hoe ny fiaraha-monina moa toy ny jiafotsy ka vao tsy ialan-dromoromo ary tonta tsy ialan-kasokasoka. Tak 19 ny olombelona dia tsy an’ny tenany tsy misy raorao, fa ny hafa no manam-be aminy. Tak 187 ; sns
Hoy ranaivosoa a. D ny teny savily dia teny kely na andian-teny miray toerana na misara-droa mampifandray ara-drafitra sy ara-kevitra fehezan- kevitra roa na mihoatra. Mizara roa sokajy izy ireo teny savily fampitohizan-kevitra sy teny savily fampiankinan-kevitra 110 amin’ny teny savily tsirairay, dia misy lafin-javatra telo tsy maintsy feno hatrany hahafahana mahazo ny antony nampiasan’ny mpiteny azy, hoy koa izy ny fifandraisana apetrany eo amin’ny fandrafetan-kevitra, ny lalan-kevitra faritany, ny tanjona kendrena amin’ny fampiasana azy. Hosinganina manokana ao amin’ny hafatry ny mpanabe , ny raha sy ny tsy fa. Izay samy teny savily tafiditra ao amin’ny sokajin’ny teny savily fampiankinan-kevitra. Raha
Tsy vitsy tokoa ny tanora no manana fiheverana tahaka an’i adama sy i eva toy izany. Heveriny fa mangeja azy ny lalàna sy fitsipika napetrak’andriamanitra hitondrana ny fiainany. Maro koa ireo tanora no tsy mahatohitra fakam-panahy na ny mena miraviravy hoy ny fitenenana, toy izany; anisan’ireny ny tanora malagasy izay tsy mety mionona amin’ny toerana nametrahan’ilay mpahary azy, ka mitady toeran-kafa hitadiavana izay heverina fa mahasoa kokoa. Manoloana ny fidiran’ireo sivilizasiôna vahiny nentin’ireo vazaha izay mampideradera ny hasoa sy ny hatsaran’ny firenen’izy ireo dia manoro hevitra azy ireo ny mpiangaly zafindraony, fa tsara raha mijanona amin’ny tany izay nametrahan’i zanahary azy ny malagasy, indrindra fa ny tanora.
Mpanolo-tsaina n 19. 1908 ny basivava n 81-82. 27 marsa sy 3 avrily 1908 ny fandrosoam-baovao 9 marsa 1932 ny lakolosy volamena lah.104. 22 mars 1912. Lah.129. 13 sept. 1912 ny ranovelona n 7, octobre 1925 n 9. Décembre 1925 ny sakaizan’ny tanora novembre 1931. Lah.127. Martsa 1996. Ny vaovaontsika lah. 0665. Zoma 21 jolay 2006
Anisan’ny tanjona lehibe eo amin’ny sehatry ny fampianarana ny fampirisihina ny mpianatra mba hahay hamorona na hanana fahaiza-manao tsy i j. Tardif ihany moa no manambara izany fa ny mpandinika hafa ihany koa tanjona ny mba hahatafitan’ny hafatra ; koa ny fahaizana mampihatra sy mamorona no venty lehibe indrindra ahatarafana raha tafita ny hafatra, na tsia. Noho izany, tokony mba hisy ny fanontaniana mampirisika ny mpianatra hamorona koa raisina ho ohatra ireto lahatsoratra vitsivitsy ireto ny lahatsoratra ny fanjakana kabary izay nataon’andrianampoinimerina tao amboantany. Ahitana fanontaniana telo. Ezahina ny hanampiana ny fanontaniana , ary hofaranana amin’ny fanomezana asa famoronana izany.